The Prodigies a zo ur film bevaat gall savet diwar al levr La nuit des enfants rois. Nanavezan ket al levr, setu nhallan ket keñveriañ an daou. The Prodigies a zo ur film a implij teknik ar mocap (motion-capture) evel kalzig filmoù bevaat all pe tudennoù resis savet gant an urzhiataer evit reiñ dezho fiñvoù gwirheñveloch. Diouzhtu e vez merzet pegen heñvel eo ar fiñvoù ouzh reoù Renaissance da skouer. A-fed istor e vez kontet istor pemp bugel dreistordinal. Dizoloet e vezont gant Jim, un den evelto hag a zo bet sikouret gant ur paotr kozh pa oa yaouank evit mestroniañ e galloudoù. Siwazh e vezont holl gwallgaset gant an dud voutin tro-dro dezho hag e teuont da vezañ feulz…  Skrijus awalch eo ar film a-benn ar fin, kalz traoù start a dremen. Siwazh e seblant ordin bezañ an darvoudoù awenet gant  traoù bep gwelet dija : daoust hag un digoradur da  Freakangels eo ? Pe un doare strollad X-Men a vefe techet da vont war zu an drouk? Start eo kavout boued nevez er film war an tu-se. Da choude ma teuer a-benn da ankouezet al lodenn-se ez eo savet mat a-walch ar film, neo ket re hir an digoradur, emgannoù a bep seurt a zo, hag all hag all. Domaj eo e vefe bet dibabet lakaat e 3D rak dam soñj ne zegas netra (neo ket vil na poanius kennebeut)… Ur film bevaat dereat eo, gwelloch ha gwashoch a zo!